Legal Document

Category: 118

Text:
2. ΑΝΑΓΚ. ΝΟΜΟΣ 2009 της 4/13 Οκτ. 1939 Περί συμπληρώσεως του Α.Ν. 1901/1939 περί επιβολής φόρου καταναλώσεως επί του αμυλοσιροπίου. Άρθρ.1.-1.Αντικαθίσταται η παρ. 1 του άρθρ. 1 Α.Ν. 1901 (ανωτ. αρ. 1). 2.Δι’ αποφάσεων του υπουργού των Οικονομικών δύναται να αυξάνηται ή να μειώται ο κατά την παρ. 1 του παρόντος άρθρου φόρος καταναλώσεως. 3.Η ισχύς του άρθρου τούτου άρχεται από της εισαγωγής του παρόντος νόμου εις το Υπουργικόν Συμβούλιον προς έγκρισιν. Φορολογία αμυλοσιροπίου, σταφιδίνης κ.λπ. 28.Ζ.α.2-3 Άρθρ.2.-1.Ο κατά τον παρόντα νόμον καταβληθείς φόρος καταναλώσεως επιστρέφεται οσάκις εξάγεται αμυλοσιρόπιον εις την αλλοδαπήν. Ο επι τη εξαγωγή εις την αλλοδαπήν επιστρεφόμενος φόρος καταναλώσεως είναι ίσος προς τον ισχύοντα τοιούτον κατά την ημέραν της εξαγωγής. 2.Δι’ αποφάσεων του υπουργού των Οικονομικών κανονισθήσονται οι όροι και αι διατυπώσεις της εις την αλλοδαπήν εξαγωγής αμυλοσιροπίου, τα τελωνεία δι’ ων επιτρέπεται η τοιαύτη εξαγωγή, ως και οι όροι και αι διατυπώσεις της επιστροφής του κατά την προηγουμένην παράγραφον του άρθρου τούτου φόρου καταναλώσεως. 3.Η απαίτησις περί επιστροφής του φόρου του αμυλοσιροπίου εάν δεν ασκηθή εντός έτους από της ημέρας καθ’ ήν προσεκτήθη το προς τούτο δικαίωμα παραγράφεται. Άρθρ.3.-Αντί της συμφώνως τη παρ. 4 του άρθρ. 3 του Α.Ν. 1901/1939 σφραγίσεως των προς παραγωγήν αμυλοσιροπίου εγκαταστάσεων των εργοστασίων παραγωγής αμυλοσιροπίου, επιτρέπεται, προς εξακρίβωσιν του χρόνου εργασίας αυτών, να τοποθετώνται ειδικοί ηλεκτρικοί ή άλλοι μετρηταί κατά τα δι’ αποφάσεων του υπουργού των Οικονομικών λεπτομερέστερον ορισθησόμενα. Τα έξοδα της προμηθείας και τοποθετήσεως των μετρητών τούτων βαρύνουσι τον εργοστασιάρχην. Άρθρ.4.-(Προστίθενται παρ. 2 εις το άρθρ. 7 και παρ. 4 εις το άρθρ. 6 Α.Ν. 1901/1939). Άρθρ.5.-Η ισχύς του παρόντος νόμου άρχεται από της δημοσιεύσεως αυτού δια της Εφημερίδος της Κυβερνήσεως, πλην του άρθρ. 1, ούτινος η ισχύς άρχεται από της εισαγωγής του εις το Υπουργικόν Συμβούλιον προς έγκρισιν.